เรื่องร้องเรียน: แจ้งปัญหา "สุนัขจรจัด ดุร้าย รุมกัด"   ดิฉันเป็นผู้ใช้เส้นทางและต้องทำธุระตรงจุดดังกล่าว (ซอยไม่มีชื่อ ข้าง kfc เกษตรนวมินทร์ เสาต้นที่ 22 เป็นซอยแยกซอยแรก ยาวขนานกับถนนเกษตรนวมินทร์)  เป็นประจำทั้งกลางวันและกลางคืน  จะพบสุนัขไม่มีเจ้าของ (แต่มีใครไม่ทราบมาแวะให้อาหาร) จำนวน 2 กลุ่มบริเวณต้นซอยและท้ายซอย รวมจำนวนกว่าสิบตัว   กลุ่มสุนัขดังกล่าว สร้างความเดือดร้อนรำคาญ นอกจากจะนอนขวางทางเข้าออกซอยเป็นประจำแล้ว เมื่อดิฉันลงจากรถ โดยเฉพาะอย่างยิ่ง เมื่อสัมภาระเยอะและต้องอุ้มสุนัขที่ดิฉันเลี้ยง สุนัขฝูงดังกล่าวจะวิ่งเข้ามารุมด้วยความก้าวร้าว เห่าเสียงดัง และพยายามฉกฉวยจังหวะเข้ามากัด และจะรุมกัดทันทีเมื่อไม่ระวัง  ดิฉันเกือบโดนกัดที่ขาหลายครั้ง  ทำให้มีความลำบากอย่างมาก เพราะต้องระวังตัวอย่างมาก มิให้ถูกสุนัขรุมกัด และมีความหวาดกลัวว่าจะถูกกัดอย่างมาก  ดิฉันขอให้ กทม. (สนง.เขตจตุจักร) ปฏิบัติหน้าที่ ด้วยการจัดการกับสุนัขไร้เจ้าของที่อาศัยบนทางสาธารณะ ซึ่งสร้างความเดือดร้อนแก่ผู้ใช้ทางและผู้ใช้ชีวิตในละแวก ตามอำนาจหน้าที่ที่กฎหมายกำหนดด้วย   วรัญญา
การดำเนินการของเจ้าหน้าที่: ได้ประสานคณะกรรมการแก้ไขปัญหาสุนัขจรจัด กรุงเทพมหานคร เพื่อเข้าดำเนินการเรียบร้อยแล้ว ทั้งนี้อยู่ระหว่างคณะกรรมการฯ ดำเนินการต่อไป
ความเห็นของผู้แจ้ง: การแจ้งว่า แจ้งประสาน คกก.แก้ไขฯ แล้ว ***ยังไม่ถือว่าดำเนินการเสร็จสิ้น***  เพราะ  *****ผู้แจ้งเรื่องไม่อาจตามเรื่องต่อได้ว่า คกก.ฯ ชุดดังกล่าวจะดำเนินการแก้ไขอย่างไรต่อและดำเนินการอะไรไปแล้ว****
พื้นที่: แขวงเสนานิคม เขตจตุจักร กรุงเทพมหานคร